અનંતમૂળ દરિયા કિનારા વાળા પ્રદેશોથી લઈને ભારતના તમામ ડુંગરાળ વિસ્તારોમાં વેલ (લતા) ના સ્વરૂપમાં આસાનીથી મળી જાય છે. તે સફેદ અને કાળી, બે પ્રકારની હોય છે, જે ગોરીસર અને કાલીસર ના નામથી સામાન્ય રીતે ઓળખવામાં આવે છે. સંસ્કૃતમાં તેને સ્વેત સારિવા અને કૃષ્ણ સારિવા કહે છે. તેની વેલ પાતળી મોટાભાગે જમીન ઉપર ફેલાતી, વૃક્ષ ઉપર ચડનારી અને ૫ થી ૧૫ ફૂટ લાંબી હોય છે.કાળા રંગની ચારે તરફ ફેલાયેલી શાખાઓ આંગળી જેવી મોટી હોય છે, જેની ઉપર ભૂરા રંગના રોમ લાગેલા હોય છે.